ଆନନ୍ଦପୁର୧୩|୨ଃ ଆନନ୍ଦପୁରରେ ଡକାୟତି ଯୋଜନା ପଣ୍ଡ ହୋଇଛି । ୪ ଡକାୟତଙ୍କୁ ଗିରଫ କରିଛି ପୋଲିସ । ସେମାନଙ୍କ ଠାରୁ ବହୁ ମାରଣାସ୍ତ୍ର ଜବତ ହୋଇଛି । ଗତକାଲି ବିଲମ୍ବିତ ରାତିରେ ଭଦ୍ରକ ଅଞ୍ଚଳରୁ ଏକ ବୋଲେରୋ ଯୋଗେ ଆସିଥିବା ୪ଜଣ ଡକାୟତଙ୍କୁ ଗିରଫ କରାଯାଇଛି । ସେମାନଙ୍କ ନିକଟରୁ ମାରଣାସ୍ତ୍ର, ମୋବାଇଲ ଓ ବୋଲେରୋ ଜବତ କରାଯାଇଛି । ଆନନ୍ଦପୁର ଥାନା ଶାଳବଣି ହାଟ ନିକଟରେ ଏମାନେ ଡକାୟତ ପାଇଁ ଯୋଜନା କରୁଥିଲେ । ପୋଲିସ ଅତର୍କିତ ଚଢାଉ କରିଥିବା ବେଳେ ଘଟଣା ସ୍ଥଳରୁ ୨ଜଣ ଚମ୍ପଟ ମାରିଥିଲେ ।
